
REFERAT
Privind participarea Consiliului Local în calitate de coorganizator la manifestarea „Marşul Învierii” organizată de Asociaţia Evanghelică Isus Speranţa României
Referitor la solicitarea nr. SC2005 - 000274/ 10.01.2005 a Asociaţiei Evanghelică Isus Speranţa României privind organizarea manifestării „Marşul Învierii”, ce se va desfăşura în data de02.05. 2005, la Timişoara;
Proiectul îşi propune promovarea spiritului unităţii etnice şi interconfesionale din Timişoara prin intermediul unei manifestări  religioase de masă la care participă membrii tuturor confesiunilor religioase din oraş.
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 65.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

